RUKOUSKOULU 9/20 Rukous Jeesuksen nimessä
Tänään puhumme Jeesuksen nimessä rukoilemisesta.
Katsotaan ensin erästä Jumalan nimeä.
Ilm. 1:8:ssa Jumala kertoo olevansa Alfa ja Omega, -
A ja O, hän joka oli, on ja tuleva on, Kaikkivaltias.
Hän on ollut mukana alusta asti, hän on nyt ja hän palaa takaisin.
Hän on ikiaikojen Jumala.
Raamatun alkujakeissa sanotaan, -
että maa oli autio, tyhjä ja pimeä.
Siihen tilanteeseen Jumala sanoi: "Tulkoon valkeus."
Ehkä sinunkin tilanteesi on synkkä, tyhjä ja autio.
Minulla on sinulle hyviä uutisia. Voit alkaa rukoilla ja julistaa: -
"Sinä, Jumala, olet Alfa ja Omega. Olet ollut alusta asti. Olet nyt.
Olet myös tulevaisuudessa.
Julistan, että olet Alfa ja Omega."
Näemme Raamatusta, että kun Jumala julisti, -
Isä, Poika ja Pyhä Henki toimivat yhdessä.
He puhuivat pimeyteen: "Tulkoon valkeus."
Se kuvaa rukoustehtävää. Sinäkin voit julistaa tilanteisiin.
Kuten kotka liitää kaiken yllä, -
me olemme Kristuksen kanssa taivaallisissa.
Voimme tällä tavoin rukoilemalla ravistella pimeyttä maassamme.
Jumala haluaa käyttää sinua.
Hän on Alfa ja Omega, alku ja loppu.
Jeesuksen nimi on Raamatun mukaan kaikkien muiden nimien yläpuolella.
Jeesus-nimi on riivaajien, kuoleman ja sairauksien yläpuolella.
Henkimaailma tietää Jeesuksen nimen merkityksen.
Älkäämme rukoilko vain Jumalan vaan Jeesuksen Kristuksen nimessä.
Kerron esimerkkejä.
Joh. 16:24: "Tähän asti te ette ole anoneet mitään minun nimessäni; -
anokaa, niin te saatte, että teidän ilonne olisi täydellinen."
Siinä puhutaan Jeesuksen nimessä rukoilemisen voimasta.
Jumala haluaa antaa sinulle täydellisen ilon.
Niin hyvä Jumala meillä on, -
hän joka on luonut maailman- kaikkeuden, luonnon ja ihmiset.
Ilomme voi tulla täydelliseksi, kun rukoilemme Jeesuksen nimessä.
Sukunimeni on Sandberg.
Sandberg edustaa kaikkea sitä, mitä tunnustan, olen ja omistan.
Jeesus-nimi edustaa kaikkea, mitä Jeesus on ja omistaa -
ja mistä voit päästä osalliseksi.
Ennen naimisiin menoamme vaimollani oli eri sukunimi.
Avioliitossa hän sai minun nimeni.
Otettuasi Jeesuksen vastaan -
pääset osalliseksi hänen nimestään ja siihen kuuluvista oikeuksista.
Olet saanut nimen, joka on kaikkia muita nimiä ylempänä.
Lipuissamme oleva risti asetetaan ennalleen.
Vain uskova osaa rukoilla Jeesuksen nimessä.
Joh. 14:12-14: "Totisesti, totisesti minä sanon teille: -
joka uskoo minuun, myös hän on tekevä niitä tekoja, -
joita minä teen..."
Voitko kuvitella? Jeesus teki paljon ihmeitä.
"...ja suurempiakin, kuin ne ovat, hän on tekevä; -
sillä minä menen Isän tykö, -
ja mitä hyvänsä te anotte minun nimessäni, sen minä teen, -
että Isä kirkastettaisiin Pojassa.
Jos te anotte minulta jotakin minun nimessäni, niin minä sen teen."
Jeesuksen nimessä rukoilemiseen liittyy ihmeellinen lupaus -
ja valtavia mahdollisuuksia.
"...mitä hyvänsä te anotte minun nimessäni, sen minä teen, -
että Isä kirkastettaisiin Pojassa.
Jos te anotte minulta jotakin minun nimessäni, niin minä sen teen."
Tällä avainnipulla voimme avata tilanteen toisensa jälkeen.
Olin Kjell Sjöbergin kanssa Tanskassa.
Rukoilimme konferenssissa suuria asioita koko maalle.
Väliajalla hän sanoi hukanneensa takataskussa olleen lempikampansa.
Hän sanoi: "Nyt sovitaan yhdessä, että rukoillaan kamman löytämistä."
Ajattelin, että eikö hän olisi voinut ostaa uutta kampaa.
Kjell halusi saada kuitenkin oman kampansa takaisin.
Rukoilimme ja kävelimme ympäriinsä.
Muutaman minuutin kuluttua kampa löytyi.
Jumala vastaa niin suuriin kuin pieniinkin aiheisiin, -
kun rukoilemme Jeesuksen nimessä.
Sain vasta uskoontulleena käydä Mosambikissa Afrikassa.
Lähdimme nuorisopastorin kanssa reissuun viideksi viikoksi.
Sain saarnata, rukoilla sairaiden puolesta ja ajaa ulos riivaajia.
Näin, että Raamattu toimii kuten Apostolien teoissa.
Rukoilin siellä erään miehen puolesta, -
joka tarvitsi vapautumista, mutta mitään ei oikein tapahtunut.
Sitten Pyhä Henki kehotti minua rukoilemaan Jeesuksen nimessä, -
koska hänen nimensä on kaikkien muiden nimien yläpuolella.
Rukoilin sitten miehelle täyttä vapautumista Jeesuksen nimessä.
Riivaajat saivat miehen heti tärisemään ja heittelehtimään.
Luulin jo niiden lähteneen, -
mutta Pyhä Henki sanoi: "Riivaajat valehtelevat. Eivät ne ole poissa."
Sanoin: "Tiedän, että olette vielä miehessä. Jeesuksen nimessä ulos!"
Ne alkoivat ilmaista itseään ja lähtivät.
Miehen kasvoilta näkyi valtava ilo. Hän oli ollut niin piinattu.
Jumala on hyvä ja haluaa vapauttaa ihmisiä erilaisista siteistä.
Joh. 15:7-8: "Jos te pysytte minussa -
ja minun sanani pysyvät teissä, -
niin anokaa, mitä ikinä tahdotte, ja te saatte sen.
Siinä minun Isäni kirkastetaan, että te kannatte paljon hedelmää -
ja tulette minun opetuslapsikseni."
On tärkeä pysyä Sanassa, lukea sitä.
Silloin elävä Sana saa myös vaikuttaa kauttamme, -
ja saamme, mitä pyydämme.
"Siinä minun Isäni kirkastetaan, että te kannatte paljon hedelmää -
ja tulette minun opetuslapsikseni."
John. 15:16: "Te ette valinneet minua, vaan minä valitsin teidät -
ja asetin teidät, että te... kantaisitte hedelmää -
ja että... hedelmänne pysyisi: -
että mitä ikinä te anotte Isältä minun nimessäni, hän sen teille antaisi."
Joh. 16:23-24: "Ja sinä päivänä te ette minulta mitään kysy.
Totisesti... minä sanon teille: jos te anotte jotakin Isältä, -
on hän sen teille antava minun nimessäni.
... anokaa, niin te saatte, että teidän ilonne olisi täydellinen."
Kun rukoilet Jeesuksen nimessä, ovet avautuvat sinulle.
Ala rukoilla Jeesuksen nimessä.
Nyt annan sinulle haasteen.
Ala ensinnäkin miettiä Alfaa ja Omegaa, Jumalan suuruutta.
Mietiskele hänen nimeään. Kiitä siitä, kuka hän on.
Sytytä papin tavalla elämääsi lamppu, -
jotta valo voi levitä siunaukseksi myös toisille.
Ilm. 1:8: "'Minä olen A ja O' , sanoo Herra Jumala, -
joka on ja joka oli ja joka tuleva on, Kaikkivaltias."
Jeesus palaa. Julista, että hän on Alfa ja Omega.
Kun olin tullut uskoon, olin töissä varastolla.
Yksi työtoveri kuunteli hard rockia kuten AC/DC:tä.
Olimme autossa ja hän kuunteli helvetistä kertovaa kappaletta.
Olin oppinut, että voisimme pyytää asioita Jeesuksen nimessä.
Rukoilin hiljaa Jeesuksen nimessä, että musiikki sammuisi.
Kuului pamahdus, ja stereot hiljenivät.
Työtoveri ihmetteli, mikä vika uusiin stereoihin tuli.
Jeesus-nimi oli AC/DC:tä ja Highway to Hell -kappaletta korkeammalla!
Ala rukoilla Jeesuksen nimessä jo tällä viikolla. Siunausta sinulle!
Nämä rukousohjelmat vahvistavat uskoasi.
Saamme vahvistaa Pohjolan uskovia opettamalla Sanaa -
ja rohkaisemalla heitä palaamaan lähteelle -
ammentamaan puhdasta vettä.
Malakia opettaa meitä antamaan kymmenysten lisäksi uhreja.
Herra kukistaa tuhoojamme, kun etsimme häntä.
Kun annat lahjasi TV7:n työlle, tuet näitä rukousohjelmia.
Siunausta sinulle!
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen